- Chongphuong
- <
- 11
- >

11
Rietpuipungei inik
1 Hanchu tôkmol minkhina rotuon angati pêkin ko oma, “Sênla Pathien biekin le mâichâm hah va minkhi inla, asûnga Pathien chubaimûkpu ngei khom tel sa roh, tiin rilin ko oma. 11:1: Ezek 40:3; Zak 2:1-2 2 Biekin khalâi pêntieng ngei ha chu minkhi no roh, anni ngei hah chu sonongngei (chidang jât dangngei) kôm pêk ani zoi sikin, Khopuilien Inthieng chunga tha sômminlileinik sirdên rangpu ngei ha. 11:2: Luk 21:24 3 Ki rietpuipungei inik thoilapuon insilin tîr ka ta, male sûn isâng khat razannik sômruk sûng han Pathien chong misîr an tih.”
4 Ha rietpuipungei inik pilchung Pumapa motona ânding ngei hah olive thingkungngei inik le châtidarnangei inik hah an ni. 11:4: Zak 4:3,11-14 5 Tumakhatin anni ngei hah minna rang an pûtin chu an bâingei renga mei ahong jôka an râlngei hah akâng minmang ngâi; ma angdên han tukhomin anni ngei hah minna rang an pûtin chu thatin om an tih. 6 Anni ngei han Pathien chong an misîr sûngin chu ruo juong loina rangin invân khâr theina rachamneina an dôna. Anni ngei han tuinârngei thisen minchang theina rachamneina khom an dôn sa, mapên han anni ngei hah rammuol hih an nuom dôr ripui murdi le dûkmintong theina rachamneina khom an dôn sa ani. 11:6: 1 Rêng 17:1; Jôk 7:17-19; 1 Sam 4:8
7 Min rietna chong an misîr suole chu, khurmongboi renga sarâng hong jôk han anni ngei hah doi a ta. Ama han mene ngei a ta, male that ngei atih, 11:7: Dan 7:7; Chph 13:5-7; 17:8Dan 7:21 8 male an ruokngei hah an Pumapa an jêmdelna khopuilien roiinpui lamlien han inzamin om atih. Mintêkna rimingin chu ha khopuilien hah Sodom, aninônchu Egypt ani. 11:8: Isa 1:9-10 9 Namtina mingei, jâttina mingei, chongtina mingei le chitina mingei han an ruokngei hah sûnthum chomân en an ta, male thâna phûm rangin phal ngei noni ngei. 10 Ha dêipungei inik ngei han pilchunga dûktongna tamtak an hong mintung sikin, hingei inik thi sikin pilchunga mingei an râisân a ta, râisânnân mang an ta male inkhat le inkhat neinunpêk inmuthuon inlôm an tih. 11 Sûnthum chomân suole chu Pathien renga ringna phûk an sûnga ajuong lûta, male an indinga; male amu ngei murdi han an chi sabak zoi. 11:11: Ezek 37:10 12 Hanchu dêipungei inik kôm han invân renga rôl inringtakin, “Hin hong roi!” ti chong an rieta. An râlngei an enchungchakin sûm lâia invân tieng an kal zoi. 11:12: 2 Rêng 2:11 13 Ma lâitak han ningnupui ahôn nîkka; khopuilien mun sôma semin munkhat chu achima, male mi isâng sari thatin an oma. Aringa la omngei han an chi sabaka, male invâna Pathien roiinpuina hah an manpâk zoi. 11:13: Chph 6:12; 16:18
14 Intakna inikna chu avun zoia, aniatachu intakna inthumna hah hong tung lai atih.
Bekul sarina
15 Hanchu vântîrton sarina han a bekul a hong tuma, “Atûn rammuol roijêkna chu ei Pumapa le Messiah ta ahongni zoi, male ama han tuonsôt tuonsôtin roijêk atih,” tiin invâna rôl inringtakngei ahong oma. 11:15: Jôk 15:18; Dan 2:44; 7:14,27 16 Hanchu upangei sômnikminli Pathien motona an rêngsukmunngeia ânsung ngei han inbokin Pathien chubai an mûka, 17 an ti chu:
“Pumapa Pathien Râtinchung, a om tit le a om saipu!
Ni sinthotheina roiinpui hah lâkin roijêk nu phut zoi sikin
no kôm râisânchong kin misîr!
18 Sonongngei hah ningthiknân an sip zoia, 11:18: Lap 2:5; 110:5; 115:13
na taksi zora khom ahong tung zoi sikin,
athi ngei roijêk pe ngei rang zora ha.
Ni tîrlâmngei, dêipungei râisânman pêk rang zora ahong tunga,
male ni mi inthieng ngei murdi, nangma ranga mân thona dônpu ngei murdi,
alien le achîn ân-angsarin.
Pilchung sietpu ngei sietminmang rang zora ahong tung zoi!” tiin Pathien chubai an mûka.
19 Hanchu invâna Pathien biekin hah ân-onga, mahan Chonginkhitna Kok hah mu theiin aoma. Hanchu kôlinlek dadaptingei, khuonringei mechêk puokngei, ningnungei le iriel inriktak ngei ahong om zoi. 11:19: Chph 8:5; Chph 16:18,21

- Chongphuong
- <
- 11
- >

11:1 11:1: Ezek 40:3; Zak 2:1-2

11:2 11:2: Luk 21:24

11:4 11:4: Zak 4:3,11-14

11:6 11:6: 1 Rêng 17:1; Jôk 7:17-19; 1 Sam 4:8

11:7 11:7: Dan 7:7; Chph 13:5-7; 17:8 Dan 7:21

11:8 11:8: Isa 1:9-10

11:11 11:11: Ezek 37:10

11:12 11:12: 2 Rêng 2:11

11:13 11:13: Chph 6:12; 16:18

11:15 11:15: Jôk 15:18; Dan 2:44; 7:14,27

11:18 11:18: Lap 2:5; 110:5; 115:13

11:19 11:19: Chph 8:5; Chph 16:18,21

© 2017 TWFTW